Делан Йозанаш: Тийжамаш
Author: Институт перевода Библии
Date: 2020-03-21T23:32:07.357613+00:00

Делан Йозанаш

Делан Йозанаш

1. Тийжамаш

Тийжамаш

Тийжамаш

1. 1

2. 2

3. 3

4. 4

5. 5

Тийжамийн
тептар

Дешхьалхе

ХӀокху тийжамийн тептар тӀехь пхи байт ю. Ӏийса дуьнен чу валале, 586-гӀачу шарахь Ярушалайм-гӀала йохор а, иза дакъазаяккхар а, нах йийсаре бигар а ду царна чохь далхош дерг. Тептаран белхаран хатӀ делахь а, Делах тешаран а, хиндолчух сатийсаран а дешнаш ду цу тӀехь. ХӀора шарахь жуьгташа дагабоуьйту халкъана хилла и бохам. Цу деношкахь цара марханаш а кхобу, белхарш а латтадо, иштта хӀара байташ а йоьшу.

1

Ярушалайман бала

1^1А дам[*] мацах дукха хилла йолу гӀала,
цхьа а стаг воцуш санна йисина-кх и гӀала.

Лаьтташ ю иза йисна Ӏачу зудчух таръелла.

Халкъашна юкъахь сийлахь йолуш лелла и гӀала.

Мехкашна тӀехь а эла хилла лаьттина и гӀала.

Ясакх луш ерг санна хилла дӀахӀоьтти-кх и гӀала.

2Б уьйсанна иза йоьлху къаьхьачу белхарца.

БӀаьрхиш а ма ду цуьнан беснеш тӀехула охьаоьхуш.

Вац-кх цхьа а иза тейийриг
и езначу массарна а юкъахь.

Цуьнан берриг доттагӀий а ямарта хили цунна.

МостагӀий а хилла, дӀахӀитти-кх уьш цунна+.

3В он тӀе а догӀуш, халчу лоллехь иза хили,

ЯхӀудан халкъ йийсаре ма диги.

Хийрачу мехкашкахь даха иза хаийти,
амма цхьа а синтем цунна-м ца карий.

Массо а цуьнан мостагӀий цунна тӀаьхьабевли.

Готта йолчу оцу меттехь уьш цунна тӀекхии+.

4Г ӀайгӀанехь ма ду Цийонан[*] некъаш,

Царна тӀехула ца леларна деза де даздийраш.

Ма яссаели хӀинца цуьнан ерриг а ков-керташ,

Цуьнан динан дай а бу узарш деш лаьтташ.

ЙоӀарий а ма бу цуьнан йоккхачу гӀайгӀанехь.

Йоккха къахьо ма ю цуьнгахь шегахь а.

5Д ӀахӀитти-кх коьрте цуьнан массо а мостагӀий,

Иза цаезнарш тоьллачу хьолехь бу.

Везачу Эло цунна и вон тӀедаийти,

Цуьнан бахьана а цуьнан дукха къинош хилар ду.

МостагӀашна хьалха, йийсаре а дахана,

Доьлхуш, дӀаоьхуш цуьнан бераш а ду+.

6Е ли-кх дӀа Цийонан
йоьӀан[*] хазалла.

Элий а бу цуьнан,
дежийла доцу сеш санна,
дерриг гӀора дӀа а даьлла,
таллархочунна хьалха бевлла.

7Ж оп а лоьхуш, баланехь а,
гӀело хьоьгуш а ша лелачу хенахь,
дагаяьхки Ярушалаймана тоххара хьалха
шен долахь мел хилла йолу хазнаш.

МостагӀчун карах цуьнан халкъ доьжча,
цунна гӀо дан цхьа а дӀа ца хӀоьттира.

Сийсаз а еш, иза хӀаллакьхилча,
цуьнан мостагӀий цунах кхаьрдира+.

8З ене долу къинош летадора Ярушалаймо.

И бахьанехь догдели нехан а цунах.

Хьалха, и хеста а еш, язйина лелларш
хьоьжу хӀинца массо а ца бешаш цунах,
гарна шайна и хӀинца ерзинаяьлла.

Ша а цо ма доху даккхий синош хӀинца,
шена эхь хетарна, дӀа а йоьрзуш+.

9И боьха томмагӀа юх тӀехь дара цуьнан.

Ца йора цо ойла шех хиндолчун.

Цуьнан йожарх нах инзарбевллера.

Вац-кха цуьнан догъэца хӀинца цхьа а.

«Схьахьажахьа, Веза Эла, сан гӀайгӀа-балане,

ХӀунда аьлча сан мостагӀа вазвелла дӀахӀоьтти!»+

10К уьг цунна тӀе ма кховдийна буьрсачу мостагӀчо,

Ярушалайман халкъан мехала мел йолчу хӀуманна тӀе.

Хьан деза долчу цӀа чу боьлхуш
го цунна кхечу къаьмнех берш.
Царах лаьцна Ахь омра ма дина,
Хьайн гуламан метте ма дуьйла аьлла+.
11Л оьхуш напха шена, доккха са а дохуш,
Дерриг а хьан халкъ шен синехьа даьлла,
Шен мехала мел йолу хӀума цо юучух дӀало,
ша гӀелделла доллушехь, дийна дисархьама.

«Хьажахьа хьо, Веза Эла, – оцу халкъо боху –
юьхьӀаьржачу хӀоьттина долу сан хьал хӀинца муха ду+.

12М ассо а новкъахула тӀехдовлурш, шуна иза хӀумма а дац!

БӀаьрг тохий, схьахьовсийша, юй те иштта цамгарш?

Дуй те иштта лазар, суна кхеттарг санна?

Буй те иштта бала, суна белларг санна?

Везачу Эло Ша кхачийтира иза суна

Ша оьгӀазваханчу цу халчу дийнахь.

13Н ийсса лакхара Цо цӀе охьа ма теси,
сан даьӀахкашна иза кӀоргге чу ма ели.

Со дӀалоцу бой Цо сан когашка теси.

Со, охьа а йожийна, Цо юха ма ерзийти.

Сан синах а кхетта, Цо со дӀа ма теси,

Дийнахь сарралц Цо со гӀелйина дӀахӀоттий+.

14О ццул долу сан къинош вовшех а дуьйцина,
шен куьйгаца царах суна дукъ Цо дина.

ТӀаккха и дукъ суна Цо коча диллина,
иза бахьанехь сан берриг а ницкъ гӀелбалийтина.

Хьалдолчу Эло дӀаелла-кх со
схьаялалур йоцучеран кара+.

15П Ӏелг Шен меттахбаккхарца дӀатеси Хьалдолчу Эло

Суна чохь карийна мел болу сан нуьцкъала тӀемалой.

ТӀаккха суна дуьхьал Цо эскарш дӀахӀиттий,
Цаьрга хӀаллакбайтархьама сан къона тӀемалой.
Мутт доккхучу гӀирсо санна, Цо дӀахьаьши
яхӀудхойн йоӀ йолу и Ярушалайм-гӀала.
16Р еза йоцуш йоьлху со,
бӀаьргаш бӀаьрхих дуьзна сан.
Вац со денъян цхьа а,
тейийриг а вац-кха сан.
Бераш ду сан дог доьхна,
МостагӀа шайл тоьлла дела»+.
17С атуьйсуш, кхийдадо шен куьйгаш Цийоно,
амма вац-кха цуьнан догъэца цхьа а.
Якъубан халкъах лаьцна Везачу Эло омра дина,
цуьнан лулахойх Цо мостагӀий цунна бина.
Царна юкъахь Ярушалайм-гӀала
дӀахӀоьтти-кх сийсазниг а хилла+.
18«Т къа Веза Эла бакъонца ма лела,
Цуьнан даше ас ла ца доьгӀна дела.
Сан балане хьажий,
ладогӀалаш, халкъаш,
Сан йоӀарий, сан къонахий
йийсарехь ма бу+.

19Х олчу хӀоьттинчу хенахь сайн накъосташка кхайкхира со.

Амма цара, ле а йина, Ӏехийра со.
Сан динан дай, сан къаной,
шайн са кӀелхьардаккхархьама,
шайна напха а лоьхуш,
лечу хьола тӀе бевлла+.

20Х ьажахьа соьга, Веза Эла, дог доьхна со хиларна,

Суна чохь мел йолу хӀума егаеш дӀахӀоьтти.

Дог а меттахдаьлла сан,

Хьуна ас дуьхьало ярна.

Арахьара деанчу туьро сайн берех со яьккхи.

ЦӀера хьал, ялар санна, ма ду сан хӀинца+.

21Ц арна ас узарш деш хезна,

Вац-кха сан догъэца цхьа а.

ДӀахезна сан мостагӀашна

Со къизачу баланехь хилар.

Айхьа аьлла де тӀедаийтахьа,

Уьш а Ахь сох дӀатарбехьа.

22Ӏ есаллица цара мел динарг

Хьуна хьалха дӀахӀуттийла.

Сан къинош бахьанехь суна динарг

Ахьа царна а дойла.

Тийжамаш сан бу-кха гӀийла,

Дог а сан мел гӀелделла»+.

2

Ярушалайм-гӀалина бина бекхам

2^1А ьшнаш а еш, Хьалдолчу Эло ма кхолий

Цийонан йоӀ Шен оьгӀазаллица!

Исраилан халкъан сийлалла стигалара

Цо лаьтта тӀе охьатеси.

Ша оьгӀазваханчу цу дийнахь

Шен когийн кӀело[*] Цунна дага ма ца еа+.

2Б ерриге а Якъубан мохк Хьалдолчу Эло хӀаллакби.

Къа ца хеташ, къизаллица Цо и бохийна дӀабаьккхи.

Ша дарвеллачохь Цо йохийна дӀаяьккхи

ЯхӀуд-мехкан ерриге а чӀагӀйина йолу меттигаш.

Пачхьалкх а, цуьнан элий а Цо лаьтта охьа ма теси,
сийсаз а баьхна, уьш берриш а Цо охьа а ма бехки+.

3В уно чӀогӀа дар а велла, Ша оьгӀазвахча,

Исраилан берриг а ницкъ Цо хӀаллакбина дӀабаьккхи.

МостагӀий царна хьалха дӀахӀиттича,
Шен аьтту куьг царна тӀера Цо юхадерзий.
Цо иза дича, йогуш йолчу цӀеро санна,
вайн махкара гонах мел дерг Цо дӀа ма кхаьлли+.

4Г онахарчу мостагӀчо санна,
секхаӀад Цо тӀехьажий.

Куьг тӀе а кховдийна, мостагӀчо санна,
бӀаьргана мел безнарш хӀаллакби.

ЦӀе санна йолу Шен дералла

Цийонан йоӀан четар чу Цо охьаӀаний!+

5Д ӀахӀоьтти-кх Хьалдолу Эла мостагӀа хилла,

Исраилан мохк берриг а Цо хӀаллак ма би.

Цуьнан паччахьан гӀишлош йохийна дӀа ма ехи.

Цуьнан ерриг а чӀагӀонаш дакъазаяьхна йити.

ЯхӀудан йоӀ йолчохь долу латкъаммий, белхаррий
хӀинца чӀогӀа алсам Цо ма даьккхи.

6Е рриге а Шен гӀишло, бешахь лаьтта цӀа санна йолу, Цо тӀепаза дӀаяьккхи.

Шен гуламан меттиг а Цо хӀаллакйина дӀаяьккхи.

Цийон-ломахь даздеш хилла деза денош дицдайти.

Шена лерина шоьтан денош Везачу Эло дитийти.

ЧӀогӀа Ша оьгӀазваханчохь Цо паччахьаш дӀатеси.

Ша чӀогӀа дарвеллачохь динан дайх Иза дӀавирзи.

7Ж ирга[*] а хетта, Шен сагӀа доккху кхерч юха а тоттуш,

Хьалдолу Эла Шен цӀийнах дӀавирзи.

Цуьнан дерриш а пенаш
мостагӀийн кара Цо дахийти.

Дезачу дийнахь айдеш санна, цара аьзнаш айади.

Везачу Элан цӀа чохь цара йоккха гӀовгӀа ма яьккхи.

8З Ӏенашца санна, гӀалина гонах сиз а хьокхуш,
билгалдаьккхира Везачу Эло цуьнан пенаш дохо.

Цийонан йоӀан пен божорхьама

Шен куьг юха ца даьккхира Цо.

Арахула йолу чӀагӀонаш, пенашца цхьаьна
хӀаллак а йина, елхийтира Цо.

9И дерриг Ярушалайман кевнаш лаьттах чу ма дахана.

Церан дерриг а гӀораш а, дохийна, дӀа ма даьхна.

Цуьнан паччахь, цуьнан элий хийрачу нахана юкъабаьхна.

Товрат-хьехамаш Ӏамо кхин цхьа а вац.

Цуьнан пайхамаршна хьалха кхин ца хӀуьтту

Везачу Элера долу суьрташ+.

10К ъаной ма бу бист ца хуьлуш хевшина,

Цийонан йоӀан къаной лаьтта тӀе охьахевшина.

Цара шайн кортошна тӀе ченаш а ма тийсина.

Сингаттаман бедарш цара догӀмаш тӀе а юьйхина.

Ярушалайман йоӀарша а, гӀайгӀанехь дӀа а хӀиттина,
халахетарца кортош шайн охьадахийтина+.

11Л едарадевлла-кх сан бӀаьргаш, бӀаьргех хиш охьадарна.

Кийрахь мел дерг дегадо сан, дог карзахдаларна.

Сайн синах а ваьлла со, дукха тийжаш хиларна.

И дерриг а хилла суна, сан халкъ дохийна лелорна,

Кегий бераш а, дакхош дерш а, мацалло эгийна,

ГӀалин урамашкахь Ӏохкуш хиларна.

12М арахь долуш шайн наношка цу бераша ма олу:

«Мичахь ду те бепиг, чагӀар?»
ТӀаккха, чевнаш хилларш санна,
гӀалин урамашкахь охьа а оьгий,
кийрара шайн синош дӀа а хоьций,
шайн нанойн карахь дӀадовлу уьш+.

13Н ийсадерг хӀун эр дара хьоьга, стенца хьо юста,

Ярушалайм, ва сан йоӀ?

Стенах хьо таръе ас, хьо теярхьама,
ва йоӀстаг йолу хьо, Цийонан йоӀ?

Чов ю хьан, хӀорд санна кӀорга,

ХӀинца хьан тойийр яра те хьо?

14О лура хьан пайхамарша
даьссаниг а, харцдерг а.

Хьо йийсаре ца яхийта,
гучу ца яьккхира хьан Ӏесалла.

Цара дуьйцу хиндерш а,
адам ледеш, харц ма ду+.

15П е а бетташ, гӀалина уллохула мел лелачу наха
хӀинца куьйгаш шайн вовшах ма детта.

Кортош а лестош, цара шакарш етта.

Ярушалаймах лаьцна цара иштта хоьтту:

«Шех хазаллин кхачамалла ду аьлла йолу гӀала хӀара ю те?

Шех хазахетаран бохь бу аьлла гӀала хӀара ю те?»+

16Р езахиларца хиллачунна хьан мостагӀий хьох кхаьрда,

Цергаш хьекхош, цабашарца цара шакарш ма етта.

«Вай кху дийне са а тийсира,
вайна иза ган а ги,

Вай и хӀинца дӀа а кхаьлли», –
цара хӀинца ма эли+.

17С интем боцуш Везачу Эло Шен дош кхочушди,
хьалххе дуьйна Ша хьедина ма-хиллара.

Хьо къизаллица Цо хӀаллакйи,

Ширачу хенахь Ша билгал ма-даккхара.

И мостагӀчунна хазахийти.

Хьо цаезначийн ницкъ айи+.

18Т ийналлица кхойкху Хьалдолчу Эле адамийн дегнаша.

Тергам белаш хӀинца аша, Цийонан йоӀан пенаша,

Дийнаххьий, буьйсанний,
Ӏовраш санна, бӀаьрхиш хьан оьхийла.
Хьан синтем а ма хуьлийла,
хьан бӀаьргийн садаӀар а ма хуьлийла+.
19У замаш беш кхайкхарца,
буьйсанан хӀора дакъа долалуш,
Хьайн дагахь мел дерг а, хи санна,
Ӏанаде Везачу Элана хьалха.
Хьайн куьйгаш кховдаде доӀанца Цуьнга,
Хьайн берийн синош Цо Ӏалашдар доьхуш,
Урамийн сенашкахь
уьш мацалла лечу хенахь+.
20Х ьажахьа Хьо, Веза Эла,
Ахь хьанна и дина!
Дезий те зударша шайн бераш даа,
Шаьш дахар а делла, шаьш кхаьбна долу?
Хьалдолчу Элан цӀа чохь байъина
хила безий те динан дай а, пайхамарш а+?
21Ц у урамийн ченалахь ма Ӏохку
бераш а, къаной а охьаэгна.
Сан йоӀарий а, кегий нах а
мостагӀчун туьро охьабехкина.
ОьгӀазваханчу ва дийнахь Ахь уьш хӀаллакбира.
Церан синош ца кхоош, къизаллица уьш байъира.

22Ӏ аьржа баланаш массо а агӀор Ахь суна тӀебалийра.

Дезачу денна кхойкхуш санна, Ахь уьш суна тӀебалийра.

Везачу Эло оьгӀазалла ша йинчу ва дийнахь

Цхьа а дийна ца висира, цхьа а кӀелхьара ца велира.

Ас лелийна мел берш, кхиийна мел берш
мостагӀчо хӀаллакбина дӀабехира.

3

ГӀайгӀанехь воллушехь, сатийсам хилар

3^1А лссам бу аса хьегна баланаш

Везачу Элан дерачу олаллин куьйгах+.

2А раваьккхи со Цо Ӏаьржачу бодане,
серло йоцчохь со лелийтархьама+.

3А ьрру куьг Шен дийнахь сарралц суна тӀехь а латтийна,

Веза Эла суна дуьхьал ма ваьлла.

4Б илггал сан чкъор а, дилха а Цо мал а ма дина,
сан даьӀахкаш а ца мегачу ма яьхна+.

5Б оккха го бира Цо суна,
къаьхьаллица а, халонашца а со дӀа а лаьцна+.

6Б оданечу метте охьахаийна Цо со,
тоххарехь белла Ӏохкуш болу нах санна+.

7В езачу Эло буржалш тоьхна суна,
кӀелхьар ца валийта го бина суна.

8В езачу Элана дӀа ца хезара сан доӀа,
со Шега доьхушший, кхойкхушший волуш+.

9В езачу Эло тӀулгашца дуьхьало йи сан некъашна,
со лела некъаш а галдехи Цо+.

10Г амонца тӀекхета кечъелла ча санна, дӀахӀоьтти Иза суна.

КӀело еш долу лом санна, хили Иза суна+.

11Г амдина сан некъаш, цистина со дӀаваьккхи,
цхьа а воцург а вина, дӀахӀоттий Цо со.

12Г Ӏакх дина, дӀахӀоттий Цо со,

Шен секхаӀад а тӀехьажий Цо суна+.

13Д ерриг а Шен Ӏад-ботт чуьра
пхерчий сан жаннашна тӀетуьйхи Цо+.

14Д ерриг а сан халкъ сох кхаьрдаш дӀахӀоьтти,
шаьш денна а лоькхучу иллешна юкъа цара со валий+.

15Д Ӏовшах а вузийна со Везачу Эло,
сагал-бецан къаьхьа хи а малийна Цо суна+.

16Е рриг сан цергаш жагӀанца Цо кегйи,
лаьттарчу чимлахь Цо со верриг а бехви.

17Е ли сан даг чуьра маршо а дӀа.

Дицдели суна самукъадалар муха хуьлу а.

18«Е рриг а Везачу Элах йолу дегайовхо дӀаели сан,
берриг а ницкъ дӀабели сан», – элира ас тӀаккха.

19Ж ирга хетачу стиман ӀаӀар а, сагал-бецан къаьхьалла а санна,
ю ас сайн баланех а, ваьлла леларх а йо ойланаш.

20Ж олам-яӀ, мел дика дагахь лаьтта суна иза,
ма доьхна ду-кха сан дог а хӀинца.

21Ж им-жимма делахь а, юхадоьрзу
сан сатийсар, суна иза дагадеача:

22З аманашкахь а чекх ца болучу Везачу Элан безаман чаккхенга вай тӀе ца кхаьчна[*],
ткъа Цуьнан къинхетамаллин гӀуллакхаш чекх а ца девлла.

23З овкх-яӀ, хӀора Ӏуьйранна карладуьйлу уьш,

Хьан тешаме хилар а мел кӀоргге ду!+

24З ийна долчу сан сино боху: «Веза Эла сан дакъа ду,
цундела Цунах а тешна со Ӏийр ву!»+

25И штта дика ву Веза Эла, Шех а тешна, Ӏаш болчарна!

Дика ву Веза Эла Ша лоьхуш болчарна!

26И штта дика ду собарца Везачу Эле ладегӀар,
гӀолехь ду Цо кӀелхьардахаре хьежар.

27И штта, гӀолехь ду стагана ша къона волуш,
собаран дукъ лело иза Ӏемича.

28К ъаьхьачу баланийн мохь Везачу Эло шена тӀе биллина дела,
тап-аьлла, тийна, ша волччохь Ӏан веза иза+.

29К хочуьйтуш шен юьхь лаьтта, охьатеӀийла иза Везачу Элана хьалха,
хӀунда аьлча догдохийла кхин а хила там бу.

30К хечо шена тоьхча, шен важа бесни а схьаерзайойла цо.

Шега вон дош аьлча, собарх вузийла иза+.

31Л арам а беш, Хьалдолчу Эло
гуттаренна а вуьтур вац иза+.

32Л ан хала болу бала Ша тӀебаийтахь а, къинхетам бийр бу Цо,

Шен хедар боцчу безаман бараме хьаьжжина+.

33Л аа а лууш ца до Везачу Эло
адамийн кӀенташна таӀзар а, халахетар а.

34М а хаьа-кх Цунна когаш кӀел хьоьший
кху лаьттара массо а тутмакх.

35М а го-кх Веза Воккхачунна, Шена хьалха
адаман бакъонаш ларъеш ца хилча.

36М а го-кх Хьалдолчу Элана,
адамна кхел нийса еш ца хилча.

37Н агахь санна Хьалдолчу Элана хила лиъча бен,
нахана лиънарг кхочуш хир дац+.

38Н ийсса Веза Воккхачо аьлча а бен,
хуьлий-ткъа бохам балар я беркат хилар+?

39Н агахь санна ша хӀинца а вехаш хилча,
къинош бахьанехь шена дечу таӀзарна латкъамаш бан ца беза стага.

40О цу ваьш лелачу некъийн тидам а бина,

Везачу Элехьа доьрзийла вай, уьш талла а теллина.

41О цу стигалшкахь волчу вайн Деле
хьалаойийла вай вешан дегнаш а, куьйгаш а+.

42О ццул дуьхьал а девлла, Хьох дӀакъаьстира тхо.

Ахьа, Веза Эла, тхуна геч а ца дира+.

43П аргӀат тхуна тӀаьхьа а ваьлла, Хьо оьгӀазвахча,
тхох къа а ца хеташ, дайира Ахь тхо.

44П ардо санна йолчу цу мархина юкъахь дӀахьулвелира Хьо,
тхан доӀанаш Хьайна тӀе ца кхачийтархьама.

45П ачхьалкхашна а, массо къаьмнашна а юкъахь
нехаш санна дина, дӀахӀиттий Ахь тхо.

46Р еза шаьш хиларна, мостагӀий вайх кхаьрдаш бу,
вайн массо а мостагӀий вайна кхиссарш еш бу+.

47Р агӀ кхечи вайн а, къаьхьа къемат а, оьрнаш а,
дакъазадовлар а, дохор а хили вайн дакъа+.
48Р оггӀана хин Ӏовраш йоуьйту сан бӀаьргаша,
сан халкъ хӀаллакьхилар бахьана долуш+.
49С ан бӀаьргаш ца совцу доьлхучуьра хӀинца,
бӀаьрхиш сан охьаоьху, ца совцуш, хаддаза,+
50с тигаларчу Везачу Элана,
охьа а хьаьжна, вайн хьал дӀагаллалц.
51С ан бӀаьргашна гинарг бахьана долуш,
сан гӀаларчу йоӀаршна гӀайгӀанехь ву со.

52Т Ӏаккха, олхазар лоцуш санна, массо агӀор хӀуъа а дина,
со схьалаца гӀиртира сан мостагӀий, цхьа а бахьана доцуш+.

53Т утмакх санна, со ор чу а кхоьссина,
дийна волчу суна тӀе тӀулгаш кхиссина+.

54Т Ӏаккха сан коьрте кхаччалц хиш хьаладевлча,
ас элира: «Со хӀаллакьхили»+.
55У р-атталла цу кӀоргачу ор чуьра хьала а
Хьан цӀе ас ма йохура, сан Веза Эла!+

56«У зарш ас дарна, даккхий синош дахарна ма къовлахь Хьайн лерг дӀа!» –
аьлла, ас орца даьккхича, сан аз Хьуна хезира дӀа.

57У ьйр Хьоьца лоьхуш, со Хьайга кхайкхича,

Ахь, суна тӀе а хуьлуш: «Ма кхера!» – элира.

58Х ьалдолу ва Эла, сох даьлларг къастийнарг Хьо ма ву,
сан дахар а паргӀатоне даьккхинарг Хьо ма ву+.

59Х ьуна гина, Веза Эла, суна дина вон.

Ахь-Айхьа ехьа сан гӀуллакхан кхел.

60Х ьуна го, Веза Эла, церан берриг а бекхамаш.

Церан берриг дагалацамаш суна дуьхьал бу+.

61Ц еран ерриг ойланаш суна дуьхьалъевлла,

Хьуна хеза-кх, Веза Эла, цара етта баганаш.

62Ц ара хӀора денна суна дуьхьалдаьхна хӀилланаш го Хьуна, сан Веза Эла.

Суна дуьхьалбевллачеран къамелаш а хеза-кх Хьуна, сан Веза Эла.

63Ц ара, хьажахьа, Веза Эла,
шаьш хевшинчохь, гӀевттинчохь сох белам ма бо.

64Ӏ аббалц Ахь бекхам бехьа царна, ва Веза Эла,
цара лелийначу гӀуллакхашка хьаьжжина.

65Ӏ аьржа дог царна чу Ахь диллахьа,

Хьан неӀалт а хуьлийла царна тӀехь.

66Ӏ анаяй царна тӀе Хьайн оьгӀазалла, царна Хьо тӀаьхьавалахьа,

Везачу Элан стигалшна кӀелхьара хӀаллак а бай, уьш дӀабахахьа!

4

Ярушалаймана дина таӀзар

4^1А нгали санна долу деши а ма кхоьлина ду-кх,
и тоьлла долу деши а ма хийцаделла-кх.

Урамашкахула маьӀ-маьӀӀехь дӀасакхийсина ду-кх

Делан цӀийнан деза тӀулгаш а+.
2Б еза болу Цийонан кӀентий,
цӀеначу дешин мехах берш,
кхийрачу пхьегӀийн меха а бина,
куьпчичо бинарш санна ма лору+.
3В уно къизачу чангӀалкхо а накха ло
шен кӀорнеш юзорхьама,
ткъа сан халкъана юкъара наной къиза хилла дӀахӀиттина,
яьссачу аренгахь шен хӀоаш дӀатосу олхазар санна.

4Г о хӀинца декхаш долчу берийн меттанаш
хьогаллина багара стигалх летта хилар.

Кегийчу бераша а бепиг доьху,
амма цхьаммо а ца ло царна иза+.

5Д ерстинчу женах шаьш дузош хилларш
хӀинца-м мацаллех урамашкахь леш бу.

Хьалха дезачу кӀадинах йина бедарш лелийнарш
хӀинца-м нехаш кегош лелаш бу.

6+Е рриг Седам-гӀалин къиношна динчу таӀзарал а тӀехдаьлла

Везачу Эло сан халкъан йоӀарша хьерчийначу къиношна дина таӀзар.

Иза-м цу сохьта хӀаллакйина дӀаяьккхира,
ткъа адамийн куьйгаш цунах хьакха а ца деллера+.

7З аманашкахь къобалбина цуьнан элий
лайл а цӀена, шурел а кӀайн бара.

Церан догӀмаш а ма дара цӀарула-цӀечу басахь.

Церан куц а ма дара жовхӀарх тера.

8Ж олам-яӀ, хӀинца-м кӀоранал а Ӏаьржа ю церан яххьаш.

Урамашкахь цхьанна а бовза а ца бевза уьш.

Церан дегӀан чкъор а ма ду даьӀахкех а летта,
дечиг санна, дакъа а делла+.

9И штта, тур тоьхна байинарш ирсе бу
мацалло байиначарал.

ХӀорш меллаша леш ма бу,
ялтин кхачам ца хиларна+.

10+К Ӏеда дегнаш долуш хилла болчу зударийн куьйгаша а
шайн бераш кхехкадора,
шайна юучунна уьш хилийта,
сан халкъана тӀе бохам баийтича+.
11Л атийра Везачу Эло Цийонехь цӀе,
иза бухара дуьйна яга а еш.
ОьгӀазвахара Веза Эла,
Шен дералла тӀехьажийра Цо Цийонна тӀе+.

12М ассо а адамаш, кху дуьнен чохь дехаш долу,
лаьттара паччахьаш а тешаш бацара,
Ярушалайман кевнашкахула
мостагӀа чекхвер ву аьлча.
13Н ийсо лелочеран цӀий Ӏанош болчу
цуьнан пайхамарша мел летийна къинош,
цуьнан динан дайша лелош йолу харцонаш
бахьана долуш и дерриг а хилира+.
14О цу урамашкахула, бӀаьрзенаш санна,
лелаш бара пайхамарш а, динан дай а.

Ур-атталла церан бедарех хьакхавала а ваьхьар воцуш,
цӀий дара царна тӀехь+.

15П аргӀат мохь хьоькхура царна тӀе:

«ДӀасахила, Далла хьалха бехделларш! Тхох ма хьакхало!» – бохуш.

ТӀаккха уьш, боха а бухий, дӀасабовлура.

Ткъа наха шайна юкъахь олура: «Уьш кхин хир бац вайна юкъахь».

16Р еза воцуш, Веза Эла цаьргахьара дӀавирзинера.

Цо уьш массанхьа а дӀасакхиссинера.

Наха шайн динан дайн кхин ларам ца бира,
шайн къаношка церан къинхетам ца хилира+.

17С ирла бӀаьргаш гӀелделла-кх тхан,
гӀо кхачаре эрна ла а дегӀна.

Тхо кӀелхьара ца дахалуш долчу халкъе
ха дечу бӀов тӀера тхо эрна охьахьийжира+.

18Т къа мостагӀаша-м тхан лараш толлура,
тхо тхешан урамашкахула ца лелийтархьама.

ТӀееа тхан тӀаьххьара зама, тхан тӀаьххьара денош а тӀедаьхки,
тӀекхечи тхан тӀаьххьара сахьт а+.
19У ьш, тхуна тӀаьхьабевлларш,
стигаларчу аьрзунел а чехка бара.
Лаьмнашкахула тхуна уьш тӀаьхьабевлира,
яьссачу аренгахь тхуна цара кӀело а йира+.
20«Х алкъашна юкъахь дехар ду вай
цуьнан ӀиндагӀехь» – оха аьлла верг,
тхан дахаран са долу, Везачу Эло къобалвинарг,
мостагӀийн гуро а лаьцна, ор чу хаийна+.

21Ц хьаьна а кхетий, хазахетарца самукъадаккха хьайна

ӀуцӀа-махкахь дехаш долу Эдоман халкъ!

Амма хаалахь, и къаьхьа кад хьуна а тӀекхочур буйла,
тӀаккха, даха а дехна, хьо а дерзинадер дуйла+.

22Ӏ есаллина дина таӀзар чекхдели хьан, Цийонан йоӀ,
кхидӀа йийсарехь Цо хьо юьтур яц.

Ткъа ахьа харцонаш ярна, Цо дийр ду таӀзар, Эдоман йоӀ,

Цо гучудохур ду ахьа летош долу къинош+.

5

Нах Везачу Элехьа берзоран доӀа

5^1Веза Эла, тхуна хилларг дага а лаций,
тхоьгахьа а верзий, хьажахьа тхан юьхьӀаьржачу хӀиттаре.

2Тхан хӀусамаш а кхечу махкарчу нехан караяхана.

Тхан долахь мел хилларг а хийрачу нехан каракхаьчна+.

3Да а воцуш, байлахь дисна тхо.

Наной а бу тхан, бисина Ӏаш болу зударий санна.

4Тхешан долу хи а детих эца деза тхан.

Тхешан долу дечиг а ахчанах бен ца кхочу тхуна.

5Тхуна тӀаьхьабевлларш тхан коча баьхкина.

Ткъа тхо гӀел а делла, синтем а бац тхан.

6Бепигах дузархьама, мисархошца барт бира оха,
дийна дисийтархьама, ашурхошка бертан куьг дӀакховдийра оха+.

7Тхан дайша къинош летадора. Уьш хӀинца бан а бац.

Ткъа уьш Делан лаамехь ца леларна, тхо таӀзар токхуш ду+.

8Тхан мостагӀчун леша олалла до тхуна тӀехь,
цхьа а вац церан карара тхо кӀелхьардаха.

9Яьссачу арахь тхаьшна тӀе айина тур долу дела,
даларна а кхоьруш, сискал йоккху оха.

10Луьра хӀоьттинчу мацаллина, дагар а деана,
дӀахӀоьтти тхан чкъор, цӀе санна хилла.

11Тхан зударий а хьийзабо мостагӀаша Цийонехь.

Тхан мехкарий а хьийзабо цара ЯхӀуд-мехкан гӀаланашкахь+.

12Тхан элий а мостагӀаша ирхъоьхкина,
тхан къаной а хӀинца ларам боцуш бу+.

13Къоначаьрга а цара хьеран тӀулгаца ялта охьуьйту.

Ткъа дечиган мохь беза хиларна, кегий нах охьаоьгу+.

14Къаной а ма бац хӀинца гӀалин кевнашкахь охьаховшуш.

Кегий нах а ма бац шайн зурманаш лоькхуш.

15Тхан дегнийн хазахетар а дӀадаьлла хӀинца.

Тхан халхарш а белхаре дирзина хӀинца+.

16Тхан кортош тӀера таьжнаш а охьаэгна.

Оха къинош летадарна, тхо Ӏазапехь ду!+

17Цундела тхан дегнаш а ду доьлхуш.

Цундела тхан бӀаьргаш а ду гӀелделла.

18Цийон-лам бассабаларна,
чангӀалкхаш ю цу тӀехула лелаш.

19Ткъа Хьо, Веза Эла, даим а олалла деш ву.

Хьан Ӏарш тӀаьхьенера тӀаьхьенгахь лаьтташ ду+.

20Кхоччуш диц хӀунда дина те Ахь тхо?

Еххачу ханна тхо дӀа хӀунда теси те Ахьа+?

21Дерзадехьа тхо Хьайгахьа, Веза Эла, оха чӀогӀа доьху Хьоьга!

Карла а дахий, дӀахӀиттадехьа тхан денош, Айхьа хьалха уьш дӀахӀиттош ма-хиллара+.

22Гуттаренна а дӀатесна-м хир ма дац Ахь тхо?

Доза доцуш оьгӀазвахна-м ма вац Хьо тхуна+?

* 1:1 ХӀокху тептаран кортош 1–4 абатан кепехь ду, абат кхачаме хиларе терра, цхьана тайпанан кхачамалла а гойтуш.

* 1:4 Цийон – иза Ярушалайм-гӀалахь цхьа лам бу. Цу лома тӀехь Делан цӀа дара лаьтташ.

* 1:6 Цийонан йоӀ – иза ю Ярушалайм-гӀала. И гӀала Цийон цӀе йолчу лам тӀехь лаьтташ ю.

* 2:1 Когийн кӀело – иза Ярушалайм-гӀала я цигахь лаьтташ долу Делан цӀа ду.

* 2:7 Жирга – дегаза; тамехь доцург; даго тӀе ца лоцу хӀума.

* 3:22 Я иштта: Заманашкахь чекх ца болучу Везачу Элан безам бахьана долуш вай дӀа ца кхаьллина.

+ 1:2 Ярм 9:1, Уст 4:1, Еш 51:19, Нахьум 3:7, Яхь 23:22-26

+ 1:3 Ярм 52:27

+ 1:5 Ярм 30:14-15, Дан 9:16, Кар 28:41, 2 Ше 36:20

+ 1:7 Ӏаб 1:12-13
+ 1:8 Яхь 16:37, Яхь 23:29, ХӀуш 2:10
+ 1:9 Тийж 1:2
+ 1:10 Ярм 51:51, Кар 23:3-4

+ 1:11 Ярм 38:9, Ярм 52:6, Тийж 2:12, Тийж 4:4

+ 1:13 Аюб 30:30, Заб 101:3, Яхь 17:20, ХӀуш 7:12

+ 1:14 Еш 10:27, Нахьум 1:13
+ 1:16 Ярм 9:1, Ярм 13:17
+ 1:17 Еш 1:15, Ярм 4:31
+ 1:18 Ярм 12:1
+ 1:19 Ярм 3:1-2, Ярм 4:30
+ 1:20 Кар 32:25, Яхь 7:15
+ 1:22 Заб 108:15
+ 2:1 Еш 14:15
+ 2:2 Заб 88:41
+ 2:3 Заб 73:11, Заб 78:5, Заб 88:47
+ 2:4 Тийж 3:12
+ 2:9 Ярм 51:30, Ӏамос 1:5, Шам 3:1

+ 2:10 Юш 7:6, Шам 4:12, Нахь 9:1, Аюб 2:8, Аюб 2:13, Яхь 3:15, Яхь 7:18

+ 2:12 Ярм 38:9, Ярм 52:6, Тийж 1:11, Тийж 4:4

+ 2:14 Ярм 5:31, Яхь 13:6
+ 2:15 Аюб 27:23, Аюб 34:37, Заб 47:3
+ 2:16 Тийж 3:46, Заб 34:25, Заб 34:21
+ 2:17 Ӏам 26:14, Кар 28:15, Тийж 2:17
+ 2:18 Заб 41:4
+ 2:19 Шам 7:6, Дад 14:14, Дад 23:16

+ 2:20 Ӏам 26:29, Кар 28:53, Тийж 4:10, Ярм 19:9, Яхь 5:10

+ 3:1 Ярм 20:18
+ 3:2 Еш 5:30
+ 3:4 Еш 38:13
+ 3:5 Аюб 19:12
+ 3:6 Заб 87:7, Заб 142:3
+ 3:8 Заб 21:2
+ 3:9 Аюб 19:8
+ 3:10 ХӀуш 13:8
+ 3:12 Тийж 2:4, Кар 32:23, Аюб 16:12-13
+ 3:13 Кар 32:23, Аюб 6:4, Заб 37:3
+ 3:14 Аюб 30:9, Ярм 20:7
+ 3:15 Ярм 8:14, Ярм 9:15, Ярм 23:15
+ 3:23 Заб 35:6
+ 3:24 Заб 15:5, Заб 72:26
+ 3:28 Ярм 15:17
+ 3:30 Еш 50:6, Мат 5:39
+ 3:31 Еш 57:16, Ярм 3:5, Мик 7:18
+ 3:32 Заб 105:45
+ 3:37 Век 5:38
+ 3:38 Аюб 2:10, Еш 45:7, Ӏамос 3:6
+ 3:41 Нахь 8:6, Заб 133:2
+ 3:42 Дан 9:5
+ 3:46 Тийж 2:16
+ 3:47 Еш 24:17, Ярм 48:43
+ 3:48 Ярм 13:17, Тийж 1:16

+ 3:49 Дол 11:5, Заб 13:2, Заб 32:14, Еш 63:15

+ 3:52 Заб 10:1
+ 3:53 Ярм 38:6
+ 3:54 Заб 68:2, Юн 2:4, Юн 2:6
+ 3:55 Заб 129:1
+ 3:58 Заб 118:154
+ 3:60 Ярм 11:19
+ 4:1 Тийж 2:19
+ 4:2 Заб 2:9, Ярм 19:11

+ 4:4 Ярм 38:9, Ярм 52:6, Тийж 1:11, Тийж 2:12

+ 4:6 Доладалар 19:24.
+ 4:6 Дол 19:24
+ 4:8 Аюб 30:30
+ 4:9 Еш 22:2

+ 4:10 Карлабаьккхинарг 28:57; Яхьазкхиал 5:10.

+ 4:10 Ӏам 26:29, Кар 28:57, ТӀаьххь 6:29, ТӀаьххь 25:3, Ярм 19:9, Яхь 5:10

+ 4:11 Кар 32:22, Ярм 17:27
+ 4:13 Ярм 5:31, Ярм 23:21
+ 4:14 Лел 19:16
+ 4:16 Тийж 5:12
+ 4:17 Заб 118:82, Заб 118:123
+ 4:18 Яхь 7:2-3, Ӏамос 8:2
+ 4:19 Ярм 4:13, Хьаб 1:8
+ 4:20 Яхь 19:4

+ 4:21 Дол 22:21, Аюб 1:1, Ярм 25:20, Ярм 25:15, Ярм 51:7, Хьаб 2:15

+ 4:22 Еш 40:2, Ӏаб 1:10
+ 5:2 Заб 78:1
+ 5:6 ХӀуш 12:1
+ 5:7 Ярм 31:29, Яхь 18:1
+ 5:11 Еш 13:6, Зак 14:2
+ 5:12 Тийж 4:16
+ 5:13 Куьйг 16:21
+ 5:15 Ярм 16:9, ХӀуш 2:11, Ӏамос 8:10
+ 5:16 Заб 88:40, Ярм 13:18
+ 5:19 Заб 9:8, Заб 101:13, Заб 144:13
+ 5:20 Заб 12:2
+ 5:21 Ярм 31:18, Заб 50:12
+ 5:22 Ярм 14:19

+ https://ibt.org.ru/ftpmirror/pub/ebook/CHE/CHE/Делан%20Йозанаш%202012/Делан%20Йозанаш%202012/Делан-Йозанаш__Tran.azw3

Table of Contents

- Делан Йозанаш

- Тийжамаш

- 1
- 2
- 3
- 4
- 5